|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна Покрајина Војводина**Покрајински секретаријат за образовање, прописе, управу и националне мањине – националне заједнице**Булевар Михајла Пупина 16, 21000 Нови СадТ : +381 21 487 4609, 487 4876; 487 4702;F: +381 21 487 46 14Ounz@vojvodinа.gov.rs |
|  | БРОЈ:128-451-2414/2023-01 | ДАТУМ: 29.03.2023. године |

На основу члана 3. Правилника o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање модернизације инфраструктуре установа основног и средњег образовања и васпитања и ученичког стандарда на територији АП Војводине („Службени лист АПВ”, број 7/23) и Покрајинске скупштинске одлуке о буџету Аутономне покрајине Војводине за 2023. годину („Службени лист АПВ”, бр. 54/22), Покрајински секретаријат за образовање, прописе, управу и националне мањине ‒ националне заједнице (у даљем тексту: Секретаријат) расписује

**КОНКУРС**

**ЗА ФИНАНСИРАЊЕ И СУФИНАНСИРАЊЕ НАБАВКЕ ОПРЕМЕ ЗА УСТАНОВЕ ОСНОВНОГ И СРЕДЊЕГ ОБРАЗОВАЊA И ВАСПИТАЊА НА ТЕРИТОРИЈИ AУТОНОМНЕ ПОКРАЈИНЕ ВОЈВОДИНЕ У 2023. ГОДИНИ**

Конкурс се расписује на износ средстава обезбеђених Покрајинском скупштинском одлуком о буџету Аутономне покрајине Војводине за 2023. годину („Службени лист АПВ”, бр. 54/22), и то за финансирање и суфинансирање набавке опреме за установе основног и средњег образовања и васпитања на територији Аутономне покрајине Војводине у укупном износу од **45.000.000,00 динара** (на нивоу основног образовања и васпитања **30.000.000,00** **динара и** на нивоу средњег образовања и васпитања **15.000.000,00** **динара**).

Набавка опреме се односи на опрему за образовање, опрему за безбедност, рачунарску опрему, опрему за физичко васпитање, опрему за ликовну уметност, опрему за музичку културу, опрему за намештај, кухињску опрему и остало).

Реализација финансијских обавеза вршиће се у складу са ликвидним могућностима буџета Аутономне покрајине Војводине за 2023. годину.

**УСЛОВИ КОНКУРСА**

*1. Подносиоци пријаве*

Право учешћа на Конкурсу имају установе основног и средњег образовања на територији АП Војводине, чији је оснивач Република Србија, аутономна покрајина или јединица локалне самоуправе.

*2. Критеријуми расподеле средстава*

Критеријуми расподеле средстава по Правилнику o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање модернизације инфраструктуре установа основног и средњег образовања и васпитања и ученичког стандарда на територији АП Војводине су:

1. значај реализације пројекта у односу на безбедност ученика, наставника и запослених који користе објекте,
2. значај реализације пројекта у односу на обезбеђивање квалитетних услова за извођење васпитно-образовног рада,
3. финансијска оправданост пројекта,
4. одрживост пројекта,
5. локални, односно регионални значај пројекта,
6. активности које су предузете у циљу реализације пројекта,
7. обезбеђени извори средстава за реализацију пројекта ,
8. износ средстава од закупа објекта или дела објекта који се уплатио у буџет Аутономне покрајине Војводине у претходној календарској години у односу на годину када је расписан конкурс.

У случају подношења пријаве са суфинансирањем набавке опреме, средства обезбеђена на име учешћа установе могу бити сопствена, из донација и из буџета свих нивоа власти.

Након доделе средстава по Конкурсу, Корисник је дужан да приликом набавке опреме поступа у складу са одредбама Закона о јавним набавкама (''Службени гласник РС '', број 91/2019).

**НАЧИН ПОДНОШЕЊА ЗАХТЕВА**

Захтеви за доделу средстава подносе се на јединственом обрасцу Секретаријата (једна установа подноси само једну пријаву. Комплетна конкурсна документација може се преузети од **29. марта** **2023. године** на web адреси Секретаријата [**www.puma.vojvodina.gov.rs**](http://www.puma.vojvodina.gov.rs)

Захтеви се достављају путем поште на адресу: Покрајински секретаријат за образовање, прописе, управу и националне мањине - националне заједнице са назнаком ''За конкурс – за финансирање и суфинансирање набавке опреме за установе основног и средњег образовања и васпитања на територији Aутономне покрајине Војводине у 2023. години'', Булевар Михајла Пупина 16, 21000 Нови Сад, или се подносе лично, предајом писарници покрајинских органа управе у Новом Саду (у приземљу зграде Покрајинске владе).

Уз пријаву на Конкурс, подноси се:

1. невезана понуда - предрачун за набавку опреме,
2. у случају суфинансирања доставити доказ о обезбеђеним средствима за суфинансирање набавке опреме (уговор, решење, извод из буџета јединице локалне самоуправе, финансијског плана установе или слично) заједно са уредно потписаном и печатираном Изјавом одговорног лица установе/јединице локалне самоуправе о учешћу у суфинанирању набавке предметне опреме (Изјаву доставити у слободној форми)
3. уговор о закупу објекта или дела објекта у јавној својини Аутономне покрајине Војводине, који је био на снази у претходној календарској години и доказ о уплати средстава у буџет Аутономне покрајине Војводине, од претходне календарске године.

**Рок за подношење пријава на Конкурс је 21.април 2023. године.**

Секретаријат задржава право да од подносиоца захтева, по потреби, затражи додатну документацију и информације, односно да за доделу средстава одреди испуњење потребних услова.

Комисија неће разматрати:

* непотпуне пријаве,
* неблаговремене пријаве (пријаве послате након рока који је означен као последњи дан конкурса),
* недопуштене пријаве (пријаве које су поднела неовлашћена лица и субјекти који нису предвиђени конкурсом),
* пријаве које се не односе на конкурсом предвиђене намене,
* пријаве корисника који у претходној календарској години нису оправдали средства додељена од стране Секретаријата кроз финансијске и наративне извештаје.

Резултати Конкурса ће бити објављени на интернет страници Секретаријата.

**Заинтересована лица додатне информације у вези са реализацијом Конкурса могу добити у Секретаријату на телефон 021/487 4609, 487 4602 и 487 4262.**

 **ПОКРАЈИНСКИ СЕКРЕТАР**

 **Szakállas Zsolt**

 **(Жолт Сакалаш)**